Denise Barbacena

Si Denise Ysabel Barbacena (namundag kan Nobyembre 2, 1994), sarong Filipinang parakanta, komedyante, artista asin mas bistado na kasali sa enot na serye kan sarong reality show na Protege : The Battle For The Big Break, sarong labanan kan mga parakanta na ginibo kan GMA Network para sa magiging opisyal na kaibanan ni Gloc-9.

Bistado man siya sa saiyang mga kolaborasyon ki Gloc-9 sa mga kantang "Hari ng Tondo" asin "Dapat Tama." Bilang sarong artista, nagluwas man siya sa sarong bistadong gag show na Bubble Gang, asin sa mga serye arog kan A1 Ko Sa 'Yo, Legally Blind asin Little Nanay. Sa pelikula, nagin parte siya kan mga primerong tauhan sa 1st ko si 3rd.

Karera 
Kan 2011, si Barbacena nakasali sa sarong pasali sa paghahanap nin bagong talento sa pasaling Protege : The Battle For The Big Break kan GMA Network kun sain siya ang representante kan Mega Manila. Si Barbacena ang napili ni Gloc-9 para maging saiyang kairiba sa nasabing pasali. Naka-abot siya sa finals matapos niyang kantahon an "Pag-ibig Ko'y Pansinin," na orihinal na ni-rekord ni Faith Cuneta. Matapos siyang matanggal kan Nobyembre 6, 2011, siya nagin ikawalo.

Si Barbacena naipabisto sa kanta ni Gloc-9 na "Hari ng Tondo." An kanta ginamit para sa pelikulang Manila Kingpin: The Asiong Salonga Story kan 2011. An saindang kolaborasyon ginawadan nin Best Theme Song kan ika-60 na FAMAS Awards. Saro pa sa mga kolaborasyon ninda ni Gloc 9 nangyari kan 2013 kan sinda sinugo kan GMA News and Public Affairs na maggibo nin "Dapat Tama," sarong adbokasiyang kanta para sa publiko bilang pagkaaram kan eleksiyon na ginib0 man kan 2013. Kan 2014, an saindang kampanya kasali an saindang video na "Dapat Tama" ginawadan nin merit honors kan ika-49 na Anvil Awards na itinatao kan Public Relations Society of the Philippines sa irarom kan kategorya na Public Relations Program in a Sustained Basis. Dahil sa pagkagana sa Anvil Awards, an Philippine House of Representatives ginibo an resolusyon numero 1694 para sa pagtaong onra sa pagkampanyang "Dapat Tama.

Kan 2013, si Barbacena naglaog bilang tauhan sa Bubble Gang, kun sain naggibo siya nin mga pangisi kasali an pag-aarog kay Yaya Dub, an karakter ni Maine Mendoza sa "Kalyeserye". Asin man kan 2017, ni-rekord ni Barbacena an saiyang mga singles na "Aking Tadhana" asin "To Be Yours, I'm Destined" para maging orihinal na patugtog sa pelikulang Destined to Be Yours, na pinagbidahan nina Maine Mendoza asin Alden Richards. Sa panginot na pagpaluwas kan Destined to be Yours kan February 2017, an kantang "Aking Tadhana," nagprimera sa mga listahan kan kanta sa iTunes PH.

Yaun siya sa seryeng A1 Ko Sa 'Yo kan 2016. Nakasali man si Barbacena sa mga primerang tauhan sa sarong indie na pelikula na 1st ko si 3rd, ini man an saiyang inot na pagluwas sa pelikula.

Discograpiya

Mga Solo 

 "Hari Ng Tondo" - hali sa orihinal na kanta kan pelikula na Manila Kingpin: The Asiong Salonga Story
 "Dapat Tama" (ft. Gloc-9) - kantang pangkampanya para sa eleksiyon kan GMA Network.
 "Aking Tadhana" and "To Be Yours, I'm Destined" orihinal na kanta para sa pelikulang Destined to be Yours.
 "My Jagiya" (kaiba si Janno Gibbs) - hali sa orihinal na kanta kan seryeng My Korean Jagiya

Filmograpiya

Telebisyon

Pelikula

Toltolan 

Telebisyon
Mga parakanta
Mga parakanta gikan sa Filipinas